**PARTNERITETI PËR QEVERISJEN E HAPUR**

**PLANI I KATËRT KOMBËTAR I VEPRIMIT PËR QEVERISJEN E HAPUR PËR SHQIPËRINË 2018 - 2020**

***Komponenti IV*: Qeverisje e hapur për krijimin e komuniteteve të sigurta**

**KKK/MD, ADB, DPPSH, ILDKPKI**

***Arsyet e ngritjes së mekanizmit të kontrollit Task Forcë, (TFA):***

***Pse u krijua TFA:***

Angazhimi i përbashkët institucional nëpërmjet institucioneve ligjzbatuese për të treguar vendosmëri të shtetit për të goditur aktet korruptive dhe abuzimet me detyrën të administratës publike në kurriz të qytetarëve, është një indicie dhe arsye në krijimin e mekanizmit të kontrollit Task Forca Antikorrupsion.

Me vendimin Nr. 241, dt.20.4.2018, të Këshillit të Ministrave u miratua Plani i Veprimit 2018 – 2020 në zbatim të Strategjisë Ndërsektoriale kundër Korrupsionit 2015-2020, Pasaporta e Indikatorëve, krijimi, funksionimi dhe detyrat e Komitetit Kordinator për zbatimin e SNKK-së dhe Task-Forca Ndërinstitucionale Antikorrupsion.

Kështu, Plani i Veprimit 2018 – 2020, të SNKK, u plotësua edhe me një instrument më shumë në kuadër të implementimit të tij, nëpërmjet ngritjes së Grupit Ndërinstitucional të Punës Task-Forcë Antikorrupsion, me qëllimin për të mundësuar forcimin e monitorimit, kontrollit të brendshëm dhe masave në administratën publike.

Task – Forcës Ndërinstitucionale Antikorrupsion, është njësia e posaçme që ndërmerr, ndër të tjera, hetime administrative dhe kontrolle të brendshme, për ministritë, institucionet qendrore. Task – Forca, në kuadër të inspektimeve, i rekomandon Koordinatorit Kombëtar Antikorrupsion propozime për përmirësimin e legjislacionit apo praktikave abuzive.

Krijimi i Task-Forcës Ndërinstitucionale Antikorrupsion, përgjegjëse për inspektimet ndërinstitucionale, sipas Planit të Veprimit të Strategjisë Ndërsektoriale kundër Korrupsionit, kryesohet nga Ministri i Drejtësisë, Koordinator Kombëtar Antikorrupsion dhe ka në përbërje përfaqësues nga Kryeministria, Agjencia e Prokurimit Publik dhe Inspektoriati Qendror.

***Nevoja për TFA:***

Ngritja dhe funksionimi i këtij mekanizmi kontrolli, u pa me nevojën për zhvillimin e një shoqërie në të cilën ekziston një sistem i përgjegjshëm dhe efikas kundër korrupsionit, i cili është në gjendje për të përfituar rezultate të prekshme dhe të tregojë tendencë drejt eliminimit maksimal të kërcënimeve të korrupsionit, si dhe vullnetit për të parandaluar dhe luftuar korrupsionin.

***Impakti i TFA:***

Lufta kundër korrupsionit, mbetet një nga sfidat më të rëndësishme të qeverisë shqiptare, duke intesifikuar angazhimin dhe evidentuar e goditur çdo shfaqje të këtij fenomeni,  
i cili është një nga pengesat më të mëdha të zhvillimit ekonomik e demokratik të vendit.

Ngritja dhe funksionimi i TFA, ka përmirësuar pjesëmarrjen e qytetarëve në kuadër të qeverisjes së mirë, duke qenë së është rritur numri i denoncimeve dhe ankesave të tyre si një ndër burimet e informacionit në

Veprimtaria e Task Forcës Antikorrupsion ka intensifikuar kontrolle dhe inspektime në institucionet që ofrojnë shërbime ndaj publikut, sipas një skeme të ndërtuar mbi bazën e denoncimeve të bëra nga qytetarët, në platformën e bashkëqeverisjes shqipëriaqeduam.al.

TFA është e fokusuar në vlerësimin maksimal të çdo denoncimi apo informacioni të ardhur nga qytetarët, për të verifikuar shqetësimet apo problemet e tyre dhe për të vënë përpara përgjegjësisë elementët e korruptuar në institucionet e shtetit.

***Përmbledhje/feedback lidhur me inkorporimin e rekomandimeve nga shoqeria civile:***

* **Shoqëria e Hapur Soros/ OSFA:**

Përfaqësuesi i Shoqërisë së Hapur Soros/OSFA, prezent në takimin konsultativ të Planit të Veprimit 2018-2020, të PQH (OGP) propozoi përfshirjen e çështjeve si aksesi në drejtësi për të gjithë përmes fuqizimit ligjor si edhe njoftimi dhe konsultimi publik.

Në komunikimin via email të datës 19.9.2018, (bashkelidhur korrespondenca ne email) janë përcjellë komentet/mendimet e Soros/OSFA për Planin e Veprimit 2018-2020, të PQH (OGP), konkretisht:

**Garantimi i aksesit në drejtësi për të gjithë përmes fuqizimit ligjor**

**Efektiviteti i ndihmës juridike falas të garantuar nga shteti:**

* Përshkallëzimi në tre vitet e ardhshme i mbulimit të popullatës me shërbimin e ndihmës juridike parësore sipas parimit të subsidiaritetit (njësia më e vogël gjeografike në raport me kriterin e efikasitetit të ofrimit të shërbimit, duke patur në konsideratë shpërndarjen dhe shkallën e varfërisë në territor);
* Organizimi periodik (1 herë në 3 vite) i një sondazhi kombëtar i cili vlerëson nevojat për ndihmë juridike të popullsisë, kjo do të ndihmojë si në kuadër të vlerësimit të efektivitetit të sistemit të ndihmës juridike falas por edhe në planifikimin e fondeve (kjo kryhet krahas monitorimit dhe vlerësimit të cilësisë së ofrimit të ndihmës juridike falas e cila merr në konsideratë kryesisht subjektet e përfshira në shërbim);
* Zhvillimi periodik i trajnimeve për punonjësit me trajnim të posaçëm të cilët ushtrojnë aktivitetin në qendrat e shërbimit të ndihmës juridike parësore. Pas miratimit të standardeve të cilësisë trajnimet periodike trajnimet zhvillohen edhe për stafin e organizatave që ofrojnë ndihmë juridike parësore, klinikave ligjore si dhe avokatët e përfshirë në listën e ndihmës juridike falas;
* Rishikimi i strukturës e cila garanton ndihmën juridike si dhe procedurave të ofrimit të shërbimit në përfundim të vitit 2020 në përputhje me përvojën e akumuluar dhe raportet e vlerësimit të hartuara  nga Ministria e Drejtësisë dhe organizatat e shoqërisë civile;
* Ngritja e një sistemi online brenda vitit 2020 i cili do të mundësojë menaxhimin e informacionit të prodhuar nga shërbimi i ndihmës juridike falas, komunikimin efektiv të strukturës institucionale e cila ofron ndihmën juridike falas si dhe përzgjedhjen transparente dhe caktimin e rasteve avokatëve të cilët përfshihen në ofrimin e ndihmës juridike dytësore;
* Zhvillimi periodik i fushatave të edukimit ligjor të qytetarëve dhe komuniteteve me fokus zonat e pazhvilluara, komunitete të margjinalizuara dhe grupe vulnerabil;
* Diversifikimi i financimit të ndihmës juridike falas me burim buxhetin e shtetit (duke përfshirë ministri të tjera të linjës sipas funksioneve dhe sektorit) sikurse shqyrtimi i mundësisë për të në financimin e shërbimit njësitë e vetëqeverisjes vendore;
* Rregullimi i rolit dhe financimi gradual nga buxheti i shtetit i paraligjorëve të cilët ndihmojnë në një mbulim më të mirë të popullatës, rritjen e efikasitetit të ofrimit të ndihmës juridike parësore, uljen e kostove në ofrimit të shërbimit për ndihmën juridike parësore si dhe lehtësojnë ofrimin e ndihmës juridike dytësore;

***Rishikimi dhe permiresimi i ligjit “Per njoftimin dhe konsultimin publik”:***

Rishikimi dhe permiresimi i ligjit “Per njoftimin dhe konsultimin publik” eshte i nevojshem per ta bere kete proces te detyrueshem per te gjithe institucionet bazuar ne standarte te njejta te percaktuara ne ligj. Ndryshimet duhet te synojne te parashikojne institucionin shteteror pergjegjes per mbikqyrjen e zbatimit te ketij ligji si dhe perfshirjen e mekanizmit te shtrengimit per kryerjen e procesit te njoftimit dhe konsultimit publik si dhe parashikimin e sanksioneve administrative per nepunesit civil ne rast shkeljeje. Do te sugjeronim qe ky ligj te ndiqte te njejtin model si dhe ligji “Per te drejten e informimit” persa i takon aspekteve te mesiperme. Keto permiresime ligjore do te benin qe edhe Rregjistri Elektronik per Konsultimin Publik [http://ëëë.konsultimipublik.gov.al/](http://www.konsultimipublik.gov.al/) te shnderrohej ne nje faqe funksionale, e njohur nga te gjithe grupet e interesit si dhe nje rregjister kombetar per te gjithe procesin e konsultimit publik te akteve ligjore. Nga monitorimi qe ne i kemi bere ketij rregjistri rezulton qe eshte nje faqe formale, e cila nuk kryen funksionin primar per te cilin eshte krijuar per te siguruar nje komunikim te drejtperdrejte dhe aktiv me grupet e interesit ne proces ligjberes. Raportet vjetore te konsultimit publik eshte nje tjeter detyrim i ketij ligji i cili nuk respektohet nga autoritetet publike pergjegjese, detyrim i cili duhet te rregullohet permes permiresimeve ligjore te propozuara si me lart.

MD: Plani i Veprimit 2018-2020, të PQH (OGP), komponenti 4 ka zhvilluar një ndërlidhje masash me Planin e Veprimit 2018-2020 të SNKK. Duke qënë se MD është edhe Koordinatori Kombëtar Kundër Korrupsionit, dhe duke qëne një problematikë shumë e ndjeshme në funksion të qeverisjes së mirë, nisur kjo edhe nga perceptimi i publikut për gjendjen e korrupsionit në vend, u vlerësua me shumë që masat në këtë plan veprimi të ishin të lidhura me strategjinë e qeverisë kundër korrupsionit. Gjithashtu, edhe në paketën metodologjike mbi hartimin e PV 2018-2020, të PQH/OG, shtojca IV, ëhste dhënë caktuar fusha operacionale e përmbajtjes së masave të komponentit 4, që është antikorrupsioni, i cili edhe përmend mekanizmin konsultues dhe miratues përkatës që është Grupi Tematik për Antikorrupsionin, nën drejtimin e Ministrit të Drejtësisë.

Në këto kushte, ndërkohë që komentet e ardhura nga Shoqëria e Hapur Soros/OSFA i përkasin kryesisht fushës së drejtësisë dhe mirëqeverisjes në drejtësi, u vlerësua që mos merreshin parasysh në hartimin e planit të veprimit këto sugjerime.

***Raportimet e TFA/ deklaratat e KKK:***

Deklaratat për publikun të Ministrit të Drejtësisë/Koordinatorit Kombëtar Kundër Korrupsionit janë në kuadër të çdo procesi kontrolli dhe raporti final të tij.

Ato gjenden të publikuara në faqen zyrtare të Ministrisë së Drejtësisë.